Hardy Krüger

Hardy Krüger (* 12. April 1928 in Berlin-Wedding; an sik Franz Eberhard August Krüger; † 19. Januar 2022 in Palm Springs, Kalifornien) weer en düütschen Filmschauspeler un SchrieverHarald Ruppert: Der große Schauspieler und Autor las in der Buchhandlung Ravensbuch in Friedrichshafen aus seinen Büchern. Hardy Krüger reicht Hemingway die Hände. In: Südkurier vun’n 8. Dezember 2008.

 Leven 
Krüger is de Söhn vun den Ingenieur May Krüger. Sien Kindheit hett he in Berlin-Biesdorf verleevt. In’t Öller vun 13 Johren keem he 1941 op de Adolf-Hitler-School vun de Ordensborg Sonthofen. Dor weer he bit 1944 för en tokamen högere Positschoon in’n NS-Staat optogen. Vun Beroop wull he Ingenieur warrn, as sien Vadder.

Wiel sien School tiet in Sonthofen is he 1943 utwählt worrn, as Dorsteller vun Pimpf Bäumchen an den NS-Film Junge Adler mittospelen. Dat hett sien tokamen Leven prägt. Eerst weer he en övertügten Adolf-Hitler-Schöler, man denn hett he bi de Dreiharbeiten in de UFA-Studios in Babelsberg Albert Florath un Hans Söhnker kennenlehrt, de ünner grote Gefohren Jöden de Flucht mööglich maakt hebbt un em verklort hebbt, wat dat mit dat Hitler-Regime op sik harr.

As he 16 weer is he in de letzten Phaas vun’n Tweeten Weltkrieg in’n März 1945 in de Wapen-SS-Division „Nibelungen“ intogenHardy Krüger op bild.de över sien Tohörgkeit to de Wapen-SS un in gresige Kämp verwickelt. 1945 keem he in Tirol in US-amerikaansche Kriegsfangenschop.

Op Anraden vun Wolfgang Liebeneiner is he na sien Torüchkehr na Huss Statist an’t Hamborger Schauspeelhuss worrn un arbeit gliektietig as Spreker bi’n dormoligen NWDR. As he na Hannober wesselt is, stell sik bald sien Talent as Schauspeler rut.

In de Nakriegstiet weer he een vun de wenigen düütschen Schauspelers, de internatschonal Spood harrn. Bit in de 1980er Johren hett he an tallrieke Produkschonen mitwirkt, as in Hatari, The Flight of the Phoenix, The One That Got Away, The Wild Geese un vele mehr. Faken speel he de Rull vun en düütschen Weltkriegssoldaten (t. B. in A Bridge Too Far). Aver faken harr he dat Glück de positiven Rullen to spelen, de för dat „go’e Düütschland“ stünnen. In Düütschland is Krüger ok ut sien Reisegeschichten in  Hardys Bordbuch bekannt worrn, de he Enn vun de 1980er Johren in sien Feernsehreeg Weltenbummler wieterföhrt hett.

1970 füng he mit de Schrieveree en tweete Loopbahn an. He hett mehrere Romanen, Vertellsels un Begeevnisberichten publizeert, in de sien sien rieken Insichten as veel reisten Kosmoploiten inbringen künn.

Al 1945, as he 17 weer, is Kürger Vadder worrn (vun sien Dochter Christiane Krüger). Vun 1950 bit 1964 weer he mit de Mudder vun sien Dochter, Renate Densow, verheiraat. Sien tweete Ehfro weer vun 1964 bit 1977 de italieensche Malersche Francesca Marazzi. Siet 1978 leevt he in drüdde Eh mit de US-Amerikanerin Anita Park in de kalifornischen Bargen oder in Hamborg tohopen. Ut siene tweete Eh hett he siene Kinner Malaika Krüger (*1967) un Hardy Krüger jr. (*1968), de ok Schauspelers worrn sünd.

 Filmografie (Utwahl) 
 Johr Titel 1944 Junge Adler 1950 Das Mädchen aus der Südsee 1952 Alle kann ich nicht heiraten 1953 Muß man sich gleich scheiden lassen? 1953 Ich und Du 1953 Die Jungfrau auf dem Dach 1956 Die Christel von der Post 1957 Der Fuchs von Paris 1957 The One That Got Awaydt.: Einer kam durch 1958 Bachelor of Heartsdt.: Mit dem Kopf durch die Wand 1959 Der Rest ist Schweigen 1959 Blind Datedt.: Alles spricht gegen Van Rooyen 1960 Un taxi pour Tobroukdt.: Taxi nach Tobruk 1961 Zwei unter Millionen 1962 Hatari! 1962 Les dimanches de Ville d’Avraydt.: Sonntage mit Sybill 1965 Le chant du mondedt.: Und die Wälder werden schweigen 1965 The Flight of the Phoenixdt.: Der Flug des Phoenix 1966 The Defectordt.: Lautlose Waffen 1967 La grande sauterelledt.: Ein Mädchen wie das Meer 1969 La monaca di Monzadt.: Die Nonne von Monza 1969 Bitka na Neretvidt.: Die Schlacht an der Neretva 1969 The Secret of Santa Vittoriadt.: Das Geheimnis von Santa Vittoria 1969 Krasnaya palatkadt.: Das rote Zelt 1975 Paper Tigerdt.: Bradbury 1976 Potato Fritz 1977 A Bridge Too Fardt.: Die Brücke von Arnheim 1978 The Wild Geesedt.: Die Wildgänse kommen 1978 Blue Findt.: Die Sturmfahrt der Blue Fin 1984 Slagskämpendt.: Der Mann aus der Kälte 2011 Familiengeheimnisse – Liebe, Schuld und Tod, Feernsehn

 Utteken 
Hardy Krüger is en poor molen für siene Filmwarken un ok doröver rut ehrt worrn, dorünenr ok eenmol för den Golden Globe Award för sien Rull in The Flight of the Phoenix. Uttekent worrn is he mit:
 1959: den Bravo Otto in Bronze
 1960: den Bravo Otto in Sülver
 1983: den Ehrenpries vun’n Düütschen Filmpries
 1987: de Golden Kamera
 2001: den Ehrenpries vun’n Bayerischen Filmpries
 2008: den Bambi-Pries för’t Levenswark

Butendem is he 2009 mit dat Grote Verdeenstkrüüz vun de Budnsrepubliek Düütschland uttekent worrn.

 Publikatschonen (Utwahl) 
 Eine Farm in Afrika, 1970
 Sawimbulu, 1971
 Die Kinder von der Kastner-Farm, 1973
 Wer stehend stirbt, lebt länger, Roman, 1973
 Schallmauer, Roman, 1978
 Die Frau des Griechen, Erzählungen, 1980
 Junge Unrast, Roman, 1983
 Sibirienfahrt. Tagebuch einer Reise, 1987
 Frühstück mit Theodore, Roman, 1990
 Wanderjahre. Begegnungen eines jungen Schauspielers, 1998
 Szenen eines Clowns, 2001
 Die andere Seite der Sonne, 2007
 Zarte Blume Hoffnung, 2005
 Weltenbummler I - III, ?

 Nawiesen 

 Weblenken 

 Literatur vun un över Hardy Krüger in de Düütschen Natschonalbökeree

 Hardy Krüger Biografie bi "Who’s who"
 Der Tagesspiegel, Interview mit Hardy Krüger

Kategorie:Dräger vun’t Bundsverdeenstkrüüz
Kategorie:Schauspeler
Kategorie:Börger von Düütschland
Kategorie:Schriever
Kategorie:Mann
Kategorie:Boren 1928
Kategorie:Storven 2022